stanford-oval/wikipedia huggingface dataset:
Absintti
Historia > Vastustus ja kielto

Alkuaikoina absintti oli ollut melko hintavaa, mutta sen hinta laski kun sitä alettiin valmistaa halvemmista ainesosista. Kun työväenluokallakin alkoi näin olla varaa absinttiin ja myös vapaa-aikaa sen juomiseen 1860-luvulta alkaen, absintista alettiin jo olla Ranskassa huolissaan. Ranskassa ja Englannissa julkaistiin kirjoituksia, joissa absinttia väitettiin myrkyksi, joka johtaa tuhoon, hallusinaatioihin ja hulluuteen. Huonosta maineestaan huolimatta juoman kulutus kasvoi Ranskassa vuosi vuodelta. Vuonna 1910 absinttia kulutettiin jo 36 miljoonaa litraa vuodessa.
Absintin suosion kasvun myötä kasvoi myös sen haitallinen väärinkäyttö, ”absintismi”. Vaaraa aiheuttivat juoman uudet valmistusmenetelmät, sillä jotkut tislaajat ja tuottajat olivat alkaneet käyttää valmistuksessa metanolia, synteettisiä väriaineita ja keinotekoisia samennussaineita, mikä teki juomasta epäpuhdasta. Koska juoman alkoholipitoisuus samalla laski, sitä juotiin entistä suurempia määriä kerrallaan, mikä aiheutti terveydelle haitallisen tujonin liikasaantia. Raittiusihmiset ja viinintuottajat ryhtyivät kampanjoimaan absinttia vastaan 1900-luvun taitteessa, väittäen juoman aiheuttavan erilaisia sairauksia, väkivaltaista ja rikollista käyttäytymistä sekä yhteiskunnallista epäjärjestystä. Propagandan ja vastamarkkinoinnin seurauksena absintti sai huonon maineen, ja sitä alettiin pitää uhkana koko maalle.
Vuonna 1905 sai julkisuutta sveitsiläisen absintinkäyttäjän Jean Lanfrayn tapaus, jossa hän ensin murhasi perheensä ja sitten itsensä. Lanfray oli alkoholisti ja oli juonut lounaalla suuria määriä alkoholia (seitsemän lasia viiniä, kuusi lasia konjakkia, yhden kahvin konjakin kanssa, kaksi crème de mentheä) ennen kuin joi kaksi lasia absinttia, mutta tämä oli jätetty huomaamatta, ja murhan syynä pidettiin vain absinttia. Pian Lanfrayn tapauksen jälkeen 82 000 sveitsiläistä allekirjoitti vetoomuksen absintin kieltämisestä. Sveitsi kielsi absintin vuonna 1908, Ranska vuonna 1915 ja sen jälkeen suuri osa muistakin Euroopan maista. Vain Espanjassa, Englannissa ja Portugalissa juoman tuotanto ja kauppa sai jatkua. Aniksen ystäville kehitettiin uusi aniksella maustettu juoma ilman koiruohoa.
Historia > Valmistuskielto poistuu

Vuosikymmeniä myöhemmin koiruohon ainesosaa tujonia tutkittiin tieteellisesti ja havaittiin, että se ei ollut niin vaarallista hermojärjestelmälle kuin aiemmin oli luultu. Tujonipitoisen absintin nauttiminen kohtuudella ei aiheuttanut tutkimusten perusteella tujonista johtuvia terveyshaittoja.
Kun käsitys absintin vaarallisuuden liioittelusta oli yleistynyt, alettiin puhua absintin laillistamisen puolesta. Euroopan unioni purki absinttikiellon, Sveitsi laillisti juoman vuonna 2005 ja Ranska vuonna 2013. Sen jälkeen muutkin länsimaat laillistivat absintin tuotannon, käytön ja myynnin. Absintti ilmestyi jälleen kauppoihin, ja se alkoi näkyä tiheästi myös Hollywood-elokuvissa, kuten Moulin Rouge!, From Hell, Eurotrip ja Van Helsing.
Euroopan unionissa absintin tujonipitoisuus saa nykyisin olla korkeintaan 35 milligrammaa litrassa, Yhdysvalloissa 10 milligrammaa litrassa ja Kanadassa 6–15 milligrammaa litrassa provinssista riippuen.
Absinttimerkkejä

| 0 | 1 | 2 | 3 | 4 |
| --- | --- | --- | --- | --- |
|  Absinth 35 (Tšekki)  Absinth Beetle (Tšekki)  Absinthe Des Alpes (Ranska)  Absinthe Montana 68 (Espanja)  Absinthe NS (Espanja)  Abtshof (Saksa)  Bairnsfather (Tšekki)  CAMI (Tšekki)  Candela (Espanja)  Combier Blanchette (Ranska)  Deva Absenta (Espanja)  Die Grüne Fee (Itävalta)  Doubs (Ranska)  Duplais (Sveitsi)  Eichelberger Limitée (Saksa)  Edouard (Jade E.) (Ranska)  Ferri (Espanja)  Fleur de Lis (Espanja)  Fleur de Lize (Tšekki)  Francois Guy (Ranska)  Fruko Schultz (Tšekki) |   |  GOLD (Saksa)  Hapsburg (Bulgaria)  Huguet (Andorra)  Hill's Absinth (Tšekki)  King of Spirits (Tšekki)  Kübler (Sveitsi)  La Boheme (Tšekki)  La Fée (Ranska)  La Muse Verte (Ranska)  La Valote (Bovet, Fornoni, Martin; eri reseptit) (Sveitsi)  Lemercier Abisinthe (Ranska)  Libertine (Ranska)  L'Extrait Absinth (Tšekki)  L'Extrait d'Absinthe 45 (Sveitsi)  L'Extreme d'Absente (Ranska)  Mansinthe (Sveitsi)  Mari Mayans (Tšekki)  Mata Hari (Itävalta)  Montmartre (Itävalta)  Nouvelle-Orléans (Jade) (Ranska)  O2 (Saksa)  Ordinaire (Saksa)  Oxygénée (Ranska)  Palírna u Zeleného stromu - Starorežná Prostějov (Tšekki) |   |  Pastiglie Leone (Italia)  Père Kermann's (Ranska)  Pernod (Ranska)  Philippe Lasala (Espanja)  Rêve Lucide (Espanja)  Rodnik's (Espanja)  Segarra (Espanja)  Serpis (Espanja)  Staroplzenecký Original, Red (Tšekki)  Suisse La Bleue / La Clandestine  TABU (Saksa)  Teichenne (Espanja)  Trul Absinthium 1792 (Tšekki)  Trenet (Ranska)  Un Emile (Ranska) (Tšekki)  ULEX Ordinaire, Extase, Gold, Pierre Ordinaire (Saksa)  Versinthe La Blanche (Ranska)  Verte/Blanche de Fougerolles (Ranska)  Verte Suisse (Jade Liqueurs) (Ranska)  Vision (Tšekki)  Van Gogh (alkoholijuoma) (Venäjä)  Van Gogh Premium (Venäjä)  Zelena Muza (Tšekki)  Zürcher Fee (Sveitsi) |
Absinttimerkkejä > Vanhoja absinttimerkkejä 1800-luvulta ja 1900-luvun alusta

C.F.Berger
Edouard Pernod
Pernod Fils
Dornier-Tuller
Cusenier Oxygénée (nykyinen samanniminen on eri tuote)
Aiheesta muualla

Kuvia tai muita tiedostoja aiheesta Absintti Wikimedia Commonsissa
Absinttitislaamo noin vuonna 1904.
Absintin valmistelu nautittavaksi. Laimentamaton absintti kaadetaan lasin pohjaosaan. Lasin suulle asetetun absinttilusikan päälle asetetaan sokeripala, jonka läpi lasiin kaadetaan hitaasti jäävettä niin että juoma samenee.
L'absinthe, Edgar Degas 1876.
Sveitsin absinttikieltoa vastustava juliste noin vuodelta 1910.
Erkki Ahlström

Erkki Harry Juhani Ahlström (11. joulukuuta 1904 Noormarkku – 24. syyskuuta 1938 Noormarkku) oli suomalainen yritysjohtaja, säveltäjä ja kilpapurjehtija.
Erkki Ahlströmin vanhemmat olivat vuorineuvos Walter Ahlström ja Lilli Nevander. Hän kävi Helsingin suomalaista yhteiskoulua ja myöhemmin Porin ruotsalaista yhteiskoulua. Erkki Ahlström oli sitten Ahlström Oy:n palveluksessa ja toimi yhtiön Varkauden tehtaiden johtajana. Hän oli myös yhtiön hallituksen jäsenenä.
Erkki Ahlström oli tunnettu myös purjehduksen harrastajana. Hän voitti useita palkintoja huomattavissa kansainvälisissä purjehduskilpailuissa sekä tuki kilpapurjehdusta lahjoituksilla. Vuonna 1937 Ahlström edusti Suomea amerikkalaisissa Bermuda-purjehduksissa ja samana vuonna hän voitti Turun purjehdusviikolla ensimmäiset palkinnot Zaké Westinin rakentamalla kansainvälisen kuutosluokan veneellä Marga. Ahlström harrasti myös musiikkia ja teki omia sävellyksiä.
Erkki Ahlström kuoli syyskuussa 1938 muutamia kuukausia kestäneen sairauden seurauksena.
Taidemesenaatti Maire Gullichsen oli Erkki Ahlströmin sisar.
Erkki Ahlströmin pianosävellyksiä

Hymn till solnedgången. 1937
Meditation: Ess-dur. 1937
Valse Bomi: G-dur. 1937
Valse Nita. 1937
Valsfantasi: Ass-dur. 1937
Volkswagen Golf I
Aiheesta muualla

Kuvia tai muita tiedostoja aiheesta Volkswagen Golf I Wikimedia Commonsissa
Volkswagenin automallit
| --- | --- |
Nykyiset mallit: Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit: 181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit: Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit: 1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot): Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Bryan Cristante

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 3. maaliskuuta 1995 (ikä 29)
Syntymäpaikka: San Vito al Tagliamento, Italia
Pelipaikka: keskikenttäpelaaja
Pituus: 190 cm
Seura
Seura: AS Roma
Pelinumero: 4
Junioriseurat
: Casarsa
2006–2009: Liventina Gorghense
2009–2013: Milan
Seurat
| Vuodet | Seura | O | (M) |
| 2011–2014 | Milan | 3 | (1) |
| 2014–2018 | Benfica | 7 | (0) |
| 2016 | → Palermo | 4 | (0) |
| 2016–2017 | → Pescara | 16 | (0) |
| 2017–2018 | → Atalanta | 48 | (12) |
| 2018–2019 | Atalanta | 0 | (0) |
| 2018–2019 | → Roma | 35 | (4) |
| 2019– | Roma | 167 | (8) |
Maajoukkue
| 2010 | Italia U16 | 2 | (0) |
| 2011–2012 | Italia U17 | 10 | (0) |
| 2012–2013 | Italia U18 | 6 | (3) |
| 2013–2014 | Italia U19 | 10 | (4) |
| 2014–2015 | Italia U20 | 3 | (1) |
| 2016 | Italia U21 | 2 | (0) |
| 2017– | Italia | 43 | (2) |
 Seurajoukkueuran tilastot kattavat vain kansalliset sarjat, päivitetty 7. kesäkuuta 2024 .  Maajoukkueuran tilastot päivitetty 25. joulukuuta 2024 .
Bryan Cristante (s. 3. maaliskuuta 1995 San Vito al Tagliamento) on italialainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa AS Romaa.
Cristante on pelannut Serie A:ssa kauden 2023–2024 loppuun mennessä Milanin, Palermon, Pescaran, Atalantan ja Roman joukkueissa yhteensä 273 ottelua ja tehnyt niissä 25 maalia. Hän pelasi 12 ottelua Roman voittaessa Konferenssiliigan kaudella 2021–2022. Portugalin liigassa hän pelasi Benfican joukkueessa seitsemän ottelua kausina 2014–2016. Benfica voitti kummallakin kaudella sekä Portugalin-mestaruuden että liigacupin. Cristante on pelannut eri seuroissa Mestarien liigassa 13 ottelua ja Eurooppa-liigassa 54 ottelua, joissa hän on tehnyt viisi maalia. Eurooppa-liigassa paras saavutus on ollut loppuotteluun yltäminen kaudella 2022–2023.
Cristante pelasi useissa Italian nuorisomaajoukkueissa. Hän pelasi Italian A-maajoukkueessa ensimmäisen kerran lokakuussa 2017 MM-karsintaottelussa Makedoniaa vastaan. Ensimmäisen maaottelumaalinsa hän teki lokakuussa 2020 ystävyysottelussa Moldovaa vastaan sekä toisen ystävyysottelussa Turkkia vastaan maaliskuussa 2022. Hän tuli kuudessa ottelussa vaihdosta kentälle Italian voittaessa Euroopan-mestaruuden kesällä 2021. Loppuottelussa Englantia vastaan hän pelasi 66 minuuttia. EM-kilpailuissa 2024 Cristante tuli vaihdosta kentälle kahdessa alkulohko-ottelussa ja pelasi avauskokoonpanossa tappiollisen neljännesvälierän Sveitsiä vastaan. Hän on vuoden 2024 loppuun mennessä pelannut 43 A-maaottelua, joissa hän on ollut 18 kertaa avauskokoonpanossa.
Antti V. Pitkänen

Antti Vilho Pitkänen (5. maaliskuuta 1923 Viipuri – 23. toukokuuta 2005 Oulu) oli suomalainen metsänhoitaja ja yritysjohtaja, joka sai metsäneuvoksen arvonimen.
Henkilöhistoria

Pitkäsen vanhemmat olivat talousneuvos Väinö Vilho Pitkänen ja Ella Maria Sandgrén ja puoliso vuodesta 1947 Vieno Helinä Kolehmainen. Sekä talvisotaan että jatkosotaan osallistunut Pitkänen tuli ylioppilaaksi vuonna 1942 ja valmistui metsänhoitajaksi vuonna 1946. Hän oli valmistuttuaan ensin Tampellan apulaismetsänhoitaja ja sitten vuodesta 1951 A. Ahlströmin aluemetsänhoitaja Pohjois-Karjalassa. Yhtiön Karhulan tehtaiden ylimetsänhoitajaksi Pitkänen tuli vuonna 1959. Vuonna 1961 hän siirtyi Veitsiluodon apulaismetsäpäälliköksi. Yhtiön metsäpäällikkö ja johtokunnan jäsen hänestä tuli vuonna 1963, yhtiön varatoimitusjohtajana hän työskenteli 1975–1988. Metsäneuvoksen arvonimen vuonna 1974 saaneella Pitkäsellä oli myös useita luottamustehtäviä. Sotilasarvoltaan hän oli reservin kapteeni (1968).
Julkaisuja

Suunnitelmallisuutta metsätalouteemme, 1982
Gretel Bolliger

| Gretel Bolliger> Henkilötiedot |
| --- | --- |
Koko nimi:  Margarethe "Gretel" Bolliger
Syntynyt: 3. joulukuuta 1921
Kuollut: 20. heinäkuuta 2009 (87 vuotta)
Ammatti:  yleisurheilija
Margarethe ”Gretel” Bolliger (3. joulukuuta 1921 – 20. heinäkuuta 2009) oli sveitsiläinen yleisurheilija.
Bolliger osallistui vuoden 1952 kesäolympialaisiin yleisurheilussa neljässä lajissa. Naisten 80 metrin aitajuoksussa kuudennessa erässä hän sijoittui kuudenneksi ajalla 12,3. Pituushypyssä hän sijoittui sijalle 15 tuloksella 514 ensimmäisessä karsintaryhmässä. Kuulantyönnössä hän sijoittui seitsemänneksitoista tuloksella 11,48. Kiekonheiton karsinnassa Bolliger sijoittui yhdenneksitoista tuloksella 38,20 ja loppukilpailussa seitsemänneksitoista tuloksella 36,36.
Luettelo tunnuslauseista

Tämä on luettelo tunnuslauseista.
Valtiollisia tunnuslauseita

A.E.I.O.U.
Kaikkien maiden proletaarit (tai vaihtoehtoisesti proletariaatit), liittykää yhteen!
Patria o muerte! (espanjaa, "Isänmaa tai kuolema!")
E pluribus unum ("Monesta yksi")
In varietate concordia ("Moninaisuudessaan yhtenäinen")
Ein Volk, ein Reich, ein Führer (saksaa, "Yksi kansa, yksi valtakunta, yksi johtaja")
Poliittisia iskulauseita

El pueblo unido jamás será vencido! ("Yhtenäistä kansaa ei voi voittaa!")
Kinder, Küche, Kirche ("lapset, keittiö, kirkko")
Koti, uskonto ja isänmaa
Deus, Pátria e Familia ("Jumala, isänmaa ja perhe")
Tutto nello Stato, niente contro lo Stato, nulla fuori dello Stato ("Kaikki valtiossa, ei mitään valtiota vastaan, ei mitään valtion ulkopuolella")
Aatelissukujen tunnuslauseita

Noblesse oblige ("Aatelisuus velvoittaa"), suomalaisen von Alfthan-suvun tunnuslause.
Nec adversa, nec prospera flectent, suomalaisen Aminoff-suvun tunnuslause.
Labora ("Työskentele"), suomalaisen Antell-suvun tunnuslause.
Oma toimi Luojan apu, suomalaisen Oker-Blom-suvun tunnuslause.
Vapaa valpas vilpitön, suomalaisen Yrjö-Koskinen-suvun tunnuslause.
Henkilökohtaisia tunnuslauseita

Candida pro causa ense candido ("Puhtain asein puhtaan asian puolesta"), Suomen marsalkka C. G. E. Mannerheimin tunnuslause
Uskonnollisia tunnuslauseita

In hoc signo vinces ("Tässä merkissä olet voittava!")
Vaalilauseita > Eduskuntavaalilauseita

Jo riittää!
Osaa ja uskaltaa
Nyt tarvitaan tuomari!
Vähän kuin itseäsi äänestäisit
Meillä taitaa olla sama suunta
Äänestä Suomi takaisin
Vaalilauseita > Presidentinvaalilauseita > Presidentinvaali 1956

K.-A. Fagerholm − Kansan mies kansan johtoon
Urho Kekkonen − Teot puhuvat − Sinun äänesi ratkaisee
Eino Kilpi − Rauhan mies presidentiksi
Eero Rydman − Tasavallan Presidentiksi
Sakari Tuomioja − Presidentiksi Tuomioja − lakimies, talousmies, valtiomies
Ralf Törngren − President
Vaalilauseita > Presidentinvaalilauseita > Presidentinvaali 1968

Urho Kekkonen − Valtiomies − Presidentti
Matti Virkkunen − Maa tarvitsee presidentin
Veikko Vennamo − Unohdetun kansan puolesta
Vaalilauseita > Presidentinvaalilauseita > Presidentinvaali 1982

Harri Holkeri − Turvaa kansakunnan linjan
Jan-Magnus Jansson − Sovun takuumieheksi / Finland i trygga händer
Kalevi Kivistö − Rauhan ratkaisu
Mauno Koivisto − Tasavallan presidentin valitsee Suomen kansa − Äänestä Mauno Koivisto presidentiksi
Helvi Sipilä − Nainen maailman huipulta
Veikko Vennamo − Paras mies presidentiksi
Johannes Virolainen − Kokoava voima
Raino Westerholm − Perusarvoissa tulevaisuus − Raino Westerholm presidentiksi
Vaalilauseita > Presidentinvaalilauseita > Presidentinvaali 1988

Jouko Kajanoja − Vaihtoehto vasemmalla
Paavo Väyrynen − Suomi tarvitsee oman suunnan
Kalevi Kivistö − Järjen ja sydämen valinta
Harri Holkeri − Tulevaisuuden tekijä
Mauno Koivisto − Mauno Koivisto suoraan
Vaalilauseita > Presidentinvaalilauseita > Presidentinvaali 2006

Bjarne Kallis − Äänesi on Kallis
Sauli Niinistö − Työväen presidentti
Timo Soini − Oikea mies presidentiksi
Heidi Hautala − Kansalaisten puolustusvoima
Henrik Lax − Vision, mod, tolerans — Parempi Suomi
Matti Vanhanen − Vihreä tuuli
Arto Lahti − Arto Lahti osaa ja uskaltaa
Tarja Halonen − Koko kansan presidentti
Vaalilauseita > Presidentinvaalilauseita > Presidentinvaali 2012

Pekka Haavisto − Kokoaan suurempi Suomi
Timo Soini − Suomen Soini presidentiksi
Paavo Väyrynen − Koko kansan Paavo
Paavo Lipponen − Pehmeiden arvojen luja johtaja
Sauli Niinistö − Suomella töissä
Sari Essayah − Askeleen edellä
Eva Biaudet − Suomi uskaltaa olla avoin, rohkea & tasa-arvoinen
Paavo Arhinmäki − Vapaus, tasa-arvo ja kestävä kehitys
Vaalilauseita > Presidentinvaalilauseita > Presidentinvaali 2018

Merja Kyllönen − Arvon presidentti
Pekka Haavisto − Suomen seuraavat 100 vuotta
Matti Vanhanen − Suomen asia on meidän
Laura Huhtasaari − Suomi takaisin
Tuula Haatainen − Sydäntä sanoa
Paavo Väyrynen − Uusi suunta Suomelle
Sauli Niinistö − Rauha ratkaisee
Nils Torvalds − Torvalds näyttää suunnan
Amara (kaupunki)

| Amara (العمارة, al-‘Amāra) |
| --- | --- |

 Amara
 Koordinaatit: 31.8434°N, 47.1455°E 
Valtio:  Irak
Maakunta:  Maysan (Missan)
Piirikunta:  Amaran piirikunta
Väkiluku (2013)  (arvio, koko Amaran piirikunnan väestö):  490 000
Infobox OKVirheellinen NIMI-arvo: 
Amara (arab.  العمارة‎‎, al-‘Amāra) on kaupunki Kaakkois-Irakin Maysanin maakunnassa. Kaupunki on perustettu osmanien sotilastukikohtana vuonna 1862 ja se kasvoi myöhemmin tärkeänä Tigrisjoen satamana.
Maantiede

Amara on Irakin kakkoisosan Maysanin kuvernementin keskus. Kaupunki sijaitsee linnuntietä noin 305 kilometriä Bagdadin keskustasta kaakkoon Tigrisjoen rannalla ja se on Tigrisin tärkein jokisatama.
Historia

Amara perustettiin vuonna 1862 ja alkujaan se oli osmanien sotilastukikohta, josita käsin heidän oli tarkoitus hallita alueen sotaisia Banu Lamin ja Al Bu Muhammadin heimoja. Sotilastukikohta kasvoi kaupungiksi kauppapaikkana ja hallinnollisena keskuksena. Se oli esimerkiksi tärkeä pysähdyspaikka Tigristä pitkin purjehtineille laivoille. Vuonna 1915 brittijoukot valtasivat sen osana Mesopotamian operaatiotaan. Brittien mandaattihallinnon kaudella vuosien 1915 ja 1932 välillä kaupunkiin rakennettiin nykyaiakisia rakennuksia ja julkisia palveluja. Ennen vuotta 1958 Amaraa leimasi autokraattisten, suuria maatiloja hallinneiden šeikkien vaikutusvalta. Šeikit ylläpitivät omia suuria yksityisarmeijoitaan. Monarkian luhistumisen jälkeen maan hallinta demokratisoitui.
Talous

Kaupunki tunnetaan maataloustuotteiden, karjan, villan ja vuotien kauppapaikkana. Seudun kutomotuotteet ja hopeatavara on kuuluisaa.
Väestö

Amaran piirikunnan väkiluvuksi arvioitiin vuonna 2013 noin 490 000 (53 % koko maakunnan 922 072 asukkaasta). Vuoden 2003 väestöarvio oli 325 000 henkeä. Kaupungin asukkaat ovat pääasiassa šiialaisia arabeja. Vähemmsitö asukkaista on sunnalaisia. Vielä pienempiä vähemmistöjä ovat olleet persialaiset, lurit, kaldealaiset kristityt ja mandealaiset. Juutalainen vähemmistö muutti vuonna 1950.
Aiheesta muualla

Wikimedia Commonsissa on kuvia tai muita tiedostoja aiheesta .
Amarah. Iraq (Ilmastotilastoja Amaraan) Maailman ilmatieteellinen järjestö, wmo.int. Viitattu 2.10.2015. (englanniksi)
Amarah (englanniksi) (globalsecurity.org)
Mohammed Ati: Iraqis complain of poor government services as heat rises (4.8.2015) (Arkistoitu – Internet Archive) (englanniksi) (reuters.com)
Anna Kendrick

| Anna Kendrick |
| --- | --- |
 Anna Kendrick Cannesin elokuvajuhlilla vuonna 2016.
Henkilötiedot
Koko nimi:  Anna Cooke Kendrick
Syntynyt: 9. elokuuta 1985 (ikä 39) Portland, Maine, Yhdysvallat
Ammatti:  näyttelijä
Näyttelijä
Aktiivisena:  1998–
Merkittävät roolit:   Up in the Air  Twilight -elokuvasarja  Pitch Perfect 
 Nimikirjoitus
Aiheesta muualla
IMDb 
Elonet
Anna Cooke Kendrick (s. 9. elokuuta 1985 Portland, Maine) on yhdysvaltalainen näyttelijä ja laulaja. Hänet tunnetaan muun muassa rooleistaan elokuvissa Up in the Air, Pitch Perfect ja Twilight-elokuvasarjassa.
Roolistaan Up in the Airissa Kendrick sai muun muassa Oscar-, Bafta-, Golden Globe- ja SAG-ehdokkuudet.
Varhainen elämä

Kendrick on kotoisin Mainen osavaltiosta. Hänellä on irlantilais-skotlantilais-englantilaiset sukujuuret. Hänen vanhempansa ovat Janice (o.s. Cooke) ja William Kendrick ja hänellä on yksi isoveli. Kendrick kävi Deering High Schoolia kotikaupungissaan Portlandissa ja valmistui vuonna 2003. Lapsuudessaan hän näytteli Portlandin paikallisissa teatterituotannoissa. Kendrick asuu Los Angelesissa, Kaliforniassa. Hän on kertonut näyttelijöiden Parker Poseyn, Molly Shannonin ja Amy Poehlerin innoittaneen uraansa.
Ura

Kendrick kiinnostui näyttelemisestä ollessaan kymmenenvuotias, ja hänen vanhempansa alkoivat viedä häntä koe-esiintymisiin New Yorkiin. 12-vuotiaana Kendrick oli mukana Broadway-näytelmässä High Society, josta hän sai muun muassa Tony-ehdokkuuden. Sen jälkeen seurasi rooli New Yorkin kaupunginoopperan musikaalissa A Little Night Music vuonna 2003.
Kendrick teki valkokangasdebyyttinsä vuonna 2003 musikaalielokuvassa Camp. Vuonna 2007 Kendrick esiintyi indie-elokuvassa Rocket Science, jossa hän näytteli nopeasti puhuvaa lukion väittelijää ja sai roolistaan paljon kehuja kriitikoilta sekä Independent Spirit Award -palkintoehdokkuuden.
Vuonna 2007 Kendrick koe-esiintyi Jessica Stanleyn rooliin Stephenie Meyerin Houkutus-fantasiakirjasarjaan perustuvaan elokuvaan Twilight – Houkutus (2008). Alkuperäisen koe-esiintymisen aikaan Kendrick oli sairaana ja joutui jättäytymään pois tilaisuudesta, mutta myöhemmin hänet kutsuttiin takaisin koe-esiintymään, ja hän sai roolin. Kendrick jatkoi roolissa elokuvasarjan myöhemmissä osissa Twilight – Uusikuu (2009), Twilight – Epäilys (2010), Twilight – Aamunkoi, osa 1 (2011) ja Twilight – Aamunkoi, osa 2 (2012).
Twilight – Uusikuun lisäksi Kendrick näytteli vuonna 2009 pääosassa elokuvassa Elsewhere ja oli mukana myös elokuvassa The Marc Pease Experience. Roolistaan George Clooneyn vastanäyttelijänä Jason Reitmanin komediaelokuvassa Up in the Air (2009) Kendrick sai useita palkintoja ja ehdokkuuksia, esimerkiksi parhaan naissivuosan Oscar- ja Golden Globe -ehdokkuudet sekä National Board of Review’n parhaan naissivuosan palkinnon.
Vuonna 2010 Kendrick esiintyi sivuosassa Michael Ceran esittämän päähenkilön sisarena elokuvassa Scott Pilgrim vastaan maailma.
Kendrick toimi huhtikuussa 2014 ensimmäistä kertaa NBC-kanavan Saturday Night Live -viihdeohjelman juontajana. Jakson musiikkivieraana esiintyi Pharrell Williams. Vuonna 2014 Kendrick näytteli Tuhkimoa Disneyn musikaalielokuvassa Into the Woods. Vuonna 2016 hän julkaisi muistelmakirjansa Scrappy Little Nobody.
Vuonna 2017 Kendrick palasi Becan rooliin Pitch Perfect -elokuvasarjan kolmannessa ja viimeisessä osassa.
Yksityiselämä

Kendrick alkoi vuonna 2009 seurustella ohjaaja Edgar Wrightin kanssa, johon hän tutustui kuvatessaan elokuvaa Scott Pilgrim vastaan maailma. Pari erosi vuoden 2013 alussa. Kendrick on seurustellut helmikuusta 2014 lähtien elokuvaaja Ben Richardsonin kanssa.
Valikoitu filmografia

Twilight (2008–2012)
Houkutus (2008)
Uusikuu (2009)
Epäilys (2010)
Aamunkoi, osa 1 (2011)
Aamunkoi, osa 2 (2012)
Up in the Air (2009)
Scott Pilgrim vastaan maailma (2010)
Pitch Perfect (2012)
Aiheesta muualla

Kuvia tai muita tiedostoja aiheesta Anna Kendrick Wikimedia Commonsissa
Anna Kendrick Internet Broadway Databasessa (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Deutsche Biographie  DDB  Elonet 
Muut:  IdRef 
Anna Kendrick Toronton elokuvajuhlilla vuonna 2009.
Anna Kendrick San Diegon Comic-Conissa 2010.